COMUNA SÂNTANDREI

Nr. 5011 din 24.03.2022
INFORMARE privind intenţia de elaborare 

Plan Urbanistic Zonal ”introducere teren în intravilan și lotizare pentru locuințe cu funcțiuni complementare, localitatea Sântandrei, nr.cad.7876, 6683,6737, 

comuna Sântandrei, județul Bihor”
Proiectant: B.I.A. Letea Dorin Florian – arh. Căpuș Diana Antoaneta
Primăria comunei Sântandrei anunță intenția de elaborare a unui plan urbanistic zonal pentru introducere teren în intravilan și lotizare pentru locuințe, la inițiativa proprietarilor de terenuri Badea Radu Marian cu soția Badea Doina-Cătălina, Bonchiș Ionuț Alexandru, Alba Alina Mariana și Dacin Ioana.
Terenul propus pentru reglementare, este situat în extravilan, partea estică a localității Sântandrei, fiind mărginit la nord de parcelarea aferentă străzii Oxford, la sud de terenuri arabile în extravilan, la vest de  o parcelare pentru locuințe recent aprobată și la est de un drum existent în prelungirea străzii Estului. Accesul  se face din drumul județean DJ 797 pe str. Estului.
Imobilul studiat este format din trei terenuri identificate cu nr.cad.7876/ CF 59878 cu S=8900 mp, nr.cad.6683/ CF 6683 cu S=6500mp, nr.cad.6737/ CF 6737 cu S=5800 mp, având suprafața totală de 21200 mp.
Conform PUG 2006, terenurile analizate se află lângă intravilanul extins cu str. Oxford, respectiv lângă UTR 3, zonă de locuințe cu funcțiuni complementare (zone verzi, comerț, servicii), cu interdicție temporară de construire până la intocmirea P.U.Z. Pentru a fi reglementate și apoi parcelate, terenurile studiate trebuie introduse în intravilan prin întocmirea unui plan urbanistic zonal.
Prin P.U.Z. se vor defini funcțiunile zonei, retragerile construcțiilor, regimul maxim de înălțime, gradul de ocupare a terenurilor, dotarea cu utilități,  cerințele HGR nr.525/1996 privind locurile de parcare și zonele verzi aferente. 

Pe terenul studiat nu sunt utilități, dar se pot extinde rețelele de alimentare cu energie electrică, gaz, apă existente pe str.Oxford, iar cea de canalizare existentă pe str.Ogorului.
Etapele preconizate pentru consultarea publicului până la aprobarea P.U.Z. sunt:

1. - informare cu privire la intenţia de elaborare P.U.Z.

2. - consultarea documentaţiei de urbanism, propuneri preliminare

3. - informare cu privire la rezultatele consultării

În temeiul Regulamentului local de implicare a publicului în elaborarea sau revizuirea planurilor de amenajare a teritoriului  și urbanism, aprobat prin HCL nr.23/31.03.2011, publicul poate să consulte și să exprime, în scris, observaţiile şi propunerile privind intenţia de elaborare  a planului urbanistic zonal, în perioada 25.03 – 03.04.2022. Persoana responsabilă cu informarea şi consultarea publicului este Mihuţa Tudora, consilier la compartimentul urbanism din cadrul  Primăriei comunei Sîntandrei - str. Principală, nr.452, tel: 0259-415947 ,  e-mail: primaria.santandrei@gmail.com. 

Observaţiile, sugestiile pertinente vor fi luate în considerare în etapa de elaborare a documentaţiei pentru P.U.Z. Răspunsurile la observaţiile transmise va fi comunicat în scris persoanelor care au formulat sesizări/ sugestii.
                                  Primar
                      Consilier Urbanism   

                             Ioan Mărcuş                          

                       Tudora Mihuţa                  

